[Търсене на писма в логовете на сървъра за електронна поща](/bg/kb/view/914_tarsene_na_pisma_v_logovete_na_sarvara_za_elektronna_poshta "Търсене на писма в логовете на сървъра за електронна поща")

 Можете да търсите определени писма в логовете за SMTP сесии (на портове 25, 465 и 587), логовете за изпратена и доставена поща, както и в Spamdyke логовете чрез раздел E-mail логове в секция Логове на Контролния панел. По-долу ще откриете два примера за търсене на писма:

Търсене на изходящи писма
Търсене на входящи писма

Повече информация за формата, в който се показват логовете, има в статията Формат на логовете на електронната поща.
Търсене на изходящи писма
За да търсите писма, които се изпратени от Вашия акаунт, в логовете на сървъра за електронна поща, използвайте следните настройки за търсене в раздел E-mail логове в секция Логове на Контролния панел:
Важно: Заместете mailboxname@example.com с Вашата пощенска кутия и recipient@example.com с пощенската кутия на получателя.

Въведете пълното име на Вашата пощенска кутия, от която сте изпратили писмото (напр. mailboxname@example.com) в полето Подател.
Въведете пълното име на пощенската кутия на получателя (напр. recipient@example.com) в полето Получател. Това поле не е задължително.
Изберете времеви интервал за Вашето търсене в полетата Дата.
В полето Търси в изберете да търсите в Логове за SMTP сесии и Логове за изпратена/доставена поща.
Натиснете бутона Търси.

Логовете за SMTP сесии ще покажат всички SMTP сесии, отговарящи на избраните по-горе критерии, а логовете за изпратена/доставена поща ще Ви предоставят детайлна информация за писмата, които отговарят на избраните критерии за търсене.
Важно: Ако търсите писма, изпратени през скриптове, в които подателят не е изрично зададен да бъде пощенска кутия от Вашия хостинг акаунт, няма да ги видите, тъй като такива писма се изпращат от системна пощенска кутия на сървъра (напр. anonymous@sXXX.sureserver.com).
Търсене на входящи писма
Ако желаете да проверите логовете на сървъра за електронна поща за определено входящо писмо, използвайте следните настройки за търсене в раздел E-mail логове в секция Логове на Контролния панел:
Важно: Заместете mailboxname@example.com с Вашата пощенска кутия и sender@example.com с пощенската кутия на подателя на писмото.

Въведете пълното име на пощенската кутия на подателя (напр. sender@example.com) в полето Подател. Това поле не е задължително.
Въведете пълното име на Вашата пощенска кутия, до която е изпратено писмото (напр. mailboxname@example.com) в полето Получател.
Изберете времеви интервал за Вашето търсене в полетата Дата.
В полето Търси в изберете да търсите в Логове за изпратена/доставена поща и Логове на Spamdyke.
Натиснете бутона Търси.

Логовете за изпратена/доставена поща ще Ви предоставят детайлна информация за писмата, които отговарят на избраните критерии за търсене, докато логовете на Spamdyke ще Ви покажат дали писмото е било прието или отхвърлено от Spamdyke програмата за защита от спам. Повече информация относно Spamdyke е налична в нашата статия Spamdyke/Graylisting.
Важно: Писма, адресирани до пощенски кутии, които не съществуват във Вашия хостинг акаунт, няма да се показват при търсене. Подателите на такива писма ще получат автоматичен отговор от нашия сървър с повече информация за неуспешното изпращане.
 